title: Komission täytäntöönpanoasetus (EU) 2021/842, annettu 26 päivänä toukokuuta 2021, täytäntöönpanoasetuksen (EU) N:o 307/2012 muuttamisesta siltä osin kuin on kyse avoimuuteen ja luottamuksellisuuteen liittyvistä vaatimuksista valvonnan alaisia aineita koskevassa EU:n riskinarvioinnissa (ETA:n kannalta merkityksellinen teksti)

text:
                  27.5.2021

                  FI

                  Euroopan unionin virallinen lehti

                  L 186/16

         KOMISSION TÄYTÄNTÖÖNPANOASETUS (EU) 2021/842,
         annettu 26 päivänä toukokuuta 2021,
         täytäntöönpanoasetuksen (EU) N:o 307/2012 muuttamisesta siltä osin kuin on kyse avoimuuteen ja luottamuksellisuuteen liittyvistä vaatimuksista valvonnan alaisia aineita koskevassa EU:n riskinarvioinnissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006 (1) ja erityisesti sen 8 artiklan 6 kohdan,
         sekä katsoo seuraavaa:

                     (1)

                     Asetuksella (EY) N:o 1925/2006 yhdenmukaistetaan jäsenvaltioiden kansalliset säännöt, jotka koskevat vitamiinien, kivennäisaineiden ja eräiden muiden aineiden lisäämistä elintarvikkeisiin.

                     (2)

                     Komission täytäntöönpanoasetuksessa (EU) N:o 307/2012 (2) vahvistetaan erityisesti täytäntöönpanosäännöt asetuksen (EY) N:o 1925/2006 8 artiklan 4 ja 5 kohdassa tarkoitetun menettelyn soveltamista varten; kyseessä on Euroopan elintarviketurvallisuusviranomaisen, jäljempänä ’elintarviketurvallisuusviranomainen’, suorittama kyseisen asetuksen liitteessä III olevassa C osassa lueteltujen valvonnan alaisten aineiden turvallisuuden arviointi.

                     (3)

                     Euroopan parlamentin ja neuvoston asetuksella (EU) 2019/1381 (3) muutettiin Euroopan parlamentin ja neuvoston asetusta (EY) N:o 178/2002 (4). Näillä muutoksilla pyritään parantamaan EU:n riskinarvioinnin avoimuutta ja kestävyyttä kaikilla elintarvikeketjun aloilla, joilla elintarviketurvallisuusviranomainen tekee tieteellisen riskinarvioinnin.

                     (4)

                     Asetukseen (EY) N:o 178/2002 tehdyillä muutoksilla otettiin käyttöön uusia säännöksiä, jotka koskevat muun muassa yleistä neuvontaa, jota elintarviketurvallisuusviranomaisen henkilöstö antaa mahdollisen hakijan pyynnöstä ennen hakemuksen toimittamista, ja alan toimijoiden velvoitetta ilmoittaa hakemuksen tueksi teettämistään tai tekemistään tutkimuksista, sekä seurauksia, jos tätä velvoitetta ei noudateta. Muutoksilla otettiin myös käyttöön säännöksiä, jotka koskevat hakemusten tueksi esitettyjen kaikkien tieteellisten tietojen, tutkimusten ja muiden tietojen, lukuun ottamatta luottamuksellisia tietoja asianmukaisesti perustelluissa tapauksissa, julkistamista elintarviketurvallisuusviranomaisen toimesta riskinarviointiprosessin varhaisessa vaiheessa, minkä jälkeen kuullaan kolmansia osapuolia.

                     (5)

                     Vaikka asetus (EU) 2019/1381 ei sisälläkään säännöksiä sellaisten aineiden tai ainesosien riskinarvioinnista, jotka on mainittu asetuksen (EY) N:o 1925/2006 liitteessä III, sen säännöksillä on välitöntä merkitystä kyseisen menettelyn kannalta, niin kuin asetuksen (EY) N:o 1925/2006 8 artiklan 4 ja 5 kohdassa esitetään. Nämä säännökset koskevat hakemuksen toimittamista edeltävää vaihetta siltä osin kuin on kyse hakemuksen toimittamista edeltävästä neuvonnasta, sekä riskinarviointivaihetta siltä osin kuin on kyse avoimuuteen ja luottamuksellisuuteen liittyvistä vaatimuksista ja julkisista kuulemisista. Niillä säännellään pääasiassa elintarvikealan toimijoiden käynnistämiä hakemukseen perustuvia menettelyjä.

                     (6)

                     Asetuksessa (EY) N:o 1925/2006 annetaan sen liitteessä III olevassa C osassa lueteltujen valvonnan alaisten aineiden turvallisuuden osoittamisessa merkittävä rooli paitsi elintarvikealan toimijoille, myös muille asianomaisille osapuolille, kuten toimiala- tai kuluttajajärjestöille. Valvonnan alaisen aineen arviointi ei sen vuoksi edellytä nimetyn hakijan tekemää hakemusta, vaan kaikki asianomaiset talouden toimijat ja muut asianomaiset osapuolet voivat toimittaa tietoja sitä varten.

                     (7)

                     On tarpeen varmistaa, että asetuksen (EY) N:o 1925/2006 liitteessä III olevassa C osassa lueteltujen valvonnan alaisten aineiden turvallisuuden arviointia koskevaa menettelyä säännellään säännöksillä, jotka vastaavat asetuksen (EU) 2019/1381 säännöksiä sekä hakemuksen toimittamista edeltävän vaiheen että riskinarviointivaiheen osalta.

                     (8)

                     Edellä esitetyn perusteella täytäntöönpanoasetus (EU) N:o 307/2012 olisi saatettava vastaamaan asetuksella (EU) 2019/1381 asetukseen (EY) N:o 178/2002 tehtyjä muutoksia erityisesti siltä osin kuin on kyse i) 32 a artiklassa säädetystä mahdollisuudesta pyytää hakemuksen tai ilmoituksen toimittamista edeltävää neuvontaa elintarviketurvallisuusviranomaisen henkilöstöltä aina kun elintarviketurvallisuusviranomaiselta edellytetään tai pyydetään lausuntoa, ii) 32 b artiklassa säädetystä velvollisuudesta ilmoittaa asiaan liittyvistä tutkimuksista elintarviketurvallisuusviranomaiselle, iii) 32 c artiklassa säädetystä elintarviketurvallisuusviranomaisen velvollisuudesta kuulla kolmansia osapuolia, iv) 39 f artiklassa säädetyistä tietojen toimittamismuotoja koskevista velvollisuuksista sekä v) 39 artiklassa säädetyistä luottamuksellisuutta koskevista säännöistä.

                     (9)

                     Se, että elintarviketurvallisuusviranomainen antaa pyynnöstä asiakirjojen toimittamista edeltävää neuvontaa asetuksen (EY) N:o 1925/2006 liitteessä III olevassa C osassa mainitun valvonnan alaisen aineen turvallisuuden osoittavien asiakirjojen toimittamiseen sovellettavista säännöistä ja niiltä edellytettävästä sisällöstä, voi parantaa näiden toimitusten laatua ja näin ollen antaa tukea turvallisuuden arvioinnille. Elintarvikealan toimijat ja muut asianomaiset osapuolet eivät kuitenkaan välttämättä kykene hyödyntämään täysimittaisesti asiakirjojen toimittamista edeltävää neuvontaa asiakirjojensa toimittamisen määräajan vuoksi. Tieteellisen arvioinnin laadun parantamiseksi elintarvikealan toimijoiden ja muiden asianomaisten osapuolten olisi voitava pyytää asiakirjojen toimittamista edeltävää neuvontaa mahdollista asiakirjan toimittamista varten siitä päivästä alkaen, jona elintarviketurvallisuusviranomainen antaa asetuksen (EY) N:o 1925/2006 8 artiklan 2 kohdan b alakohdan nojalla lausunnon, jossa havaitaan, että aineen käyttö voi vaikuttaa haitallisesti terveyteen, mutta todetaan, että asia on tieteellisesti epävarma.

                     (10)

                     Asetuksen (EY) N:o 1925/2006 liitteessä III olevassa C osassa mainitun valvonnan alaisen aineen turvallisuuden osoittamiseksi vaadittavissa tutkimuksissa otetaan huomioon useita tekijöitä, ja ne voivat sen vuoksi vaihdella huomattavasti. Se, että pidennetään aineen merkitsemisestä asetuksen (EY) N:o 1925/2006 liitteessä III olevaan C osaan alkavaa ajanjaksoa, jonka kuluessa elintarvikealan toimijoiden tai asianomaisten osapuolten on toimitettava asiakirjat, 18 kuukaudesta 24 kuukauteen, voi helpottaa asiakirjojen laatimista ja toimittamista ja antaa näin ollen tukea turvallisuuden arvioinnille.

                     (11)

                     Asetuksen (EY) N:o 178/2002 32 b artiklassa säädettyä velvollisuutta ilmoittaa asiaan liittyvistä tutkimuksista olisi sovellettava myös elintarvikealan toimijoihin tai asianomaisiin osapuoliin, jotka aikovat toimittaa arvioitavaksi asiakirjan sellaisena kuin se on määriteltynä täytäntöönpanoasetuksen (EU) N:o 307/2012 2 artiklassa. Asetuksen (EY) N:o 178/2002 32 b artiklassa säädettyä menettelyä on kuitenkin syytä mukauttaa. Asetuksen (EY) N:o 178/2002 32 b artiklassa säädetyt menettelylliset seuraukset tapauksissa, joissa kyseisen artiklan säännöksiä ei noudateta, johtavat viivästyksiin asiakirjan arvioinnissa. Kun otetaan huomioon asetuksen (EY) N:o 1925/2006 8 artiklan 5 kohdassa säädetty ehdoton neljän vuoden määräaika, voisivat arvioinnin viivästykset kuitenkin merkitä sitä, että säädettyä määräaikaa ei noudatettaisi. Näin ollen kyseiset menettelylliset seuraukset eivät sovellu asetuksen (EY) N:o 1925/2006 liitteessä III olevaan C osaan sijoitettujen aineiden arviointimenettelyn yhteyteen, eikä niitä pitäisi säätää. Jotta komission olisi mahdollista tehdä asetuksen (EY) N:o 1925/2006 liitteessä III olevassa C osassa mainitusta valvonnan alaisesta aineesta päätös vaaditussa määräajassa, olisi otettava huomioon ainoastaan sellaiset asiakirjat, jotka on toimitettu 24 kuukauden kuluessa siitä päivästä, jona aine on merkitty kyseiseen liitteeseen.

                     (12)

                     Asetusta (EU) 2019/1381 sovelletaan 27 päivästä maaliskuuta 2021. Sen vuoksi, jotta varmistetaan oikeusvarmuus ja selkeys asetuksen (EY) N:o 1925/2006 8 artiklan 4 kohdan mukaisen menettelyn avoimuusvaatimusten suhteen ja tehdään mahdolliseksi EU:n riskinarviointia koskevien avoimuuteen ja luottamuksellisuuteen liittyvien vaatimusten yhdenmukainen täytäntöönpano kaikkien asianomaisten sektorien osalta, on tarpeen, että tämä asetus tulee voimaan kolmantena päivänä sen jälkeen, kun se on julkaistu. Oikeusvarmuuden vuoksi tätä asetusta olisi sovellettava asiakirjoihin, jotka toimitetaan elintarviketurvallisuusviranomaiselle kyseisestä päivästä lähtien.

                     (13)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) N:o 307/2012 muutokset
            Muutetaan asetus (EU) N:o 307/2012 seuraavasti:

                        1)

                        Korvataan 5 artikla seuraavasti:

                           ”5 artikla
                           Asetuksen (EY) N:o 1925/2006 liitteessä III olevassa C osassa mainittu aine

                              1.   Ennen vakiotiedostomuotojen hyväksymistä asetuksen (EY) N:o 178/2002 39 f artiklan nojalla elintarviketurvallisuusviranomaisen on pidettävä pätevänä ainoastaan sellaista sähköisessä muodossa esitettyä asiakirjaa, joka mahdollistaa asiakirjojen lataamisen, tulostamisen ja hakujen tekemisen niistä.
                              Vakiotiedostomuotojen hyväksymisen jälkeen asiakirja on esitettävä kyseisten vakiotiedostomuotojen mukaisesti, jotta sitä pidettäisiin pätevänä.
                              Jos elintarviketurvallisuusviranomainen katsoo, ettei asiakirja ole pätevä, sen on ilmoitettava asiakirjan toimittaneelle elintarvikealan toimijalle tai asianomaiselle osapuolelle sekä komissiolle syyt siihen, miksi se ei pidä asiakirjaa pätevänä.

                              2.   Asetuksen (EY) N:o 1925/2006 8 artiklan 5 kohdassa tarkoitettua päätöstä varten elintarviketurvallisuusviranomaisen on otettava huomioon ainoastaan asiakirjat, jotka on toimitettu 24 kuukauden kuluessa sen päätöksen voimaantulosta, jolla aine lisättiin kyseisen asetuksen liitteessä III olevaan C osaan sen 8 artiklan 2 kohdan nojalla.”

                        2)

                        Lisätään artiklat seuraavasti:

                           ”5 a artikla
                           Asiakirjan toimittamista edeltävä neuvonta
                           Elintarviketurvallisuusviranomaisen henkilöstön on elintarvikealan toimijan tai minkä tahansa muun asianomaisen osapuolen pyynnöstä annettava neuvontaa asetuksen (EY) N:o 1925/2006 liitteessä III olevassa C osassa mainitun aineen turvallisuuden osoittamiseen tarkoitetut tieteelliset tiedot sisältävän asiakirjan toimittamiseen sovellettavista säännöistä ja siltä edellytettävästä sisällöstä.
                           Elintarvikealan toimijat ja muut asianomaiset osapuolet voivat pyytää asiakirjan toimittamista edeltävää neuvontaa mahdollista toimittamista varten siitä päivästä alkaen, jona elintarviketurvallisuusviranomainen antaa asetuksen (EY) N:o 1925/2006 8 artiklan 2 kohdan nojalla lausunnon, jossa havaitaan, että aineen käyttö voi vaikuttaa haitallisesti terveyteen.
                           Tällaista asiakirjan toimittamista edeltävää neuvontaa on annettava asetuksen (EY) N:o 178/2002, jota sovelletaan soveltuvin osin, 32 a artiklan mukaisesti.

                           5 b artikla
                           Tutkimuksista ilmoittaminen

                              1.   Elintarvikealan toimijoiden ja muiden asianomaisten osapuolten on ilmoitettava elintarviketurvallisuusviranomaiselle viipymättä asetuksen (EY) N:o 1925/2006 liitteessä III olevassa C osassa mainitun aineen turvallisuuden osoittamiseksi teettämiensä tai tekemiensä tutkimusten nimi ja laajuus sekä tällaisen tutkimuksen tekevä unionissa sijaitseva laboratorio tai testauslaitos ja tutkimuksen aloituspäivämäärä ja suunniteltu valmistumispäivämäärä.

                              2.   Unionissa sijaitsevien laboratorioiden ja muiden testauslaitosten on myös viipymättä ilmoitettava elintarviketurvallisuusviranomaiselle tekemiensä tutkimusten, joita elintarvikealan toimijat ja muut asianomaiset osapuolet teettävät asetuksen (EY) N:o 1925/2006 liitteessä III olevassa C osassa mainitun aineen turvallisuuden osoittamiseksi, nimi ja laajuus, tutkimusten aloituspäivämäärä ja suunniteltu valmistumispäivämäärä sekä tutkimuksen tilanneen elintarvikealan toimijan tai asianomaisen osapuolen nimi.

                              3.   Elintarviketurvallisuusviranomaisen on sisällytettävä tämän artiklan mukaisesti ilmoitetut tutkimukset asetuksen (EY) N:o 178/2002 32 b artiklan 1 kohdassa tarkoitettuun tietokantaan.

                           5 c artikla
                           Avoimuus
                           Kun elintarviketurvallisuusviranomaisen on määrä antaa asetuksen (EY) N:o 1925/2006 liitteessä III olevassa C osassa mainitusta valvonnan alaisesta aineesta lausunto pätevän asiakirjan perusteella, sen on

                                       a)

                                       julkistettava kyseisessä asiakirjassa toimitetut tiedot asetuksen (EY) N:o 178/2002, jota sovelletaan soveltuvin osin, 38 artiklan 1 kohdan c alakohdan mukaisesti;

                                       b)

                                       kuultava sidosryhmiä ja yleisöä asetuksen (EY) N:o 178/2002, jota sovelletaan soveltuvin osin, 32 c artiklan 2 kohdan nojalla tämän asetuksen mukaisesti toimitettujen tietojen ei-luottamuksellisen version pohjalta.

                           5 d artikla
                           Luottamuksellisuus
                           Kun asianomainen elintarvikealan toimija tai muu asianomainen osapuoli toimittaa asiakirjan, se voi pyytää toimitettujen tietojen käsittelemistä tietyiltä osin luottamuksellisina.
                           Tällaiseen luottamuksellisuutta koskevaan pyyntöön on liitettävä todennettavissa olevat perustelut, jotka osoittavat, että tällaisten tietojen julkistaminen vahingoittaa merkittävästi pyynnön esittäjän etuja, siten kuin asetuksen (EY) N:o 178/2002, jota sovelletaan soveltuvin osin, 39 artiklan 2 ja 3 kohdassa tarkoitetaan.”

            2 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan asiakirjoihin, jotka toimitetaan elintarviketurvallisuusviranomaiselle kyseisestä päivästä alkaen.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä toukokuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 404, 30.12.2006, s. 26.

            (2)  Komission täytäntöönpanoasetus (EU) N:o 307/2012, annettu 11 päivänä huhtikuuta 2012, vitamiinien, kivennäisaineiden ja eräiden muiden aineiden lisäämisestä elintarvikkeisiin annetun Euroopan parlamentin ja neuvoston asetuksen (EY) N:o 1925/2006 8 artiklan soveltamista koskevista täytäntöönpanosäännöistä (EUVL L 102, 12.4.2012, s. 2).

            (3)  Euroopan parlamentin ja neuvoston asetus (EU) 2019/1381, annettu 20 päivänä kesäkuuta 2019, elintarvikeketjuun sovellettavan EU:n riskinarvioinnin avoimuudesta ja kestävyydestä sekä asetusten (EY) N:o 178/2002, (EY) N:o 1829/2003, (EY) N:o 1831/2003, (EY) N:o 2065/2003, (EY) N:o 1935/2004, (EY) N:o 1331/2008, (EY) N:o 1107/2009 ja (EU) 2015/2283 sekä direktiivin 2001/18/EY muuttamisesta (EUVL L 231, 6.9.2019, s. 1).

            (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).


title: Komission täytäntöönpanoasetus (EU) 2021/843, annettu 26 päivänä toukokuuta 2021, tehoaineen syatsofamidi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  27.5.2021

                  FI

                  Euroopan unionin virallinen lehti

                  L 186/20

         KOMISSION TÄYTÄNTÖÖNPANOASETUS (EU) 2021/843,
         annettu 26 päivänä toukokuuta 2021,
         tehoaineen syatsofamidi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
         sekä katsoo seuraavaa:

                     (1)

                     Komission direktiivillä 2003/23/EY (2) sisällytettiin syatsofamidi tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen syatsofamidi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2021.

                     (4)

                     Hakemus, jossa pyydettiin uusimaan syatsofamidin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklan mukaisesti vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen luonnoksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 23 päivänä kesäkuuta 2015.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen toimitti uusimista koskevan arviointikertomuksen luonnoksen hakijalle ja jäsenvaltioille kommentoitavaksi ja käynnisti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen ilmoitti 23 päivänä toukokuuta 2016 komissiolle päätelmänsä (6) siitä, voidaanko syatsofamidin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Muihin kuin kohdelajina oleviin niveljalkaisiin liittyvien epävarmuustekijöiden vuoksi annetun komission tehtävänannon johdosta elintarviketurvallisuusviranomainen päivitti päätelmänsä 28 päivänä heinäkuuta 2020 (7). Komissio esitti syatsofamidiin liittyvän uusimista koskevan kertomuksen pysyvälle kasvi-, eläin-, elintarvike- ja rehukomitealle 3 päivänä joulukuuta 2020 ja asetusluonnoksen 26 päivänä tammikuuta 2021.

                     (9)

                     Mitä tulee komission asetuksella (EU) 2018/605 (8) käyttöön otettuihin hormonitoimintaa häiritsevien ominaisuuksien tunnistamista koskeviin kriteereihin, elintarviketurvallisuusviranomaisen päätelmän mukaan on tieteellisen näytön perusteella erittäin epätodennäköistä, että syatsofamidi on estrogeeni-, androgeeni-, kilpirauhas- tai steroidivaikutuksia omaava hormonitoimintaa häiritsevä aine. Elintarviketurvallisuusviranomaisen päätelmässä tiivistetysti esitettyjen saatavilla olevien tietojen ja nykytietämyksen perusteella ei havaittu haittavaikutuksia, jotka voisivat liittyä hormonitoimintaa häiritsevään vaikutustapaan. Sen vuoksi komissio katsoo, että syatsofamidilla ei pitäisi katsoa olevan hormonitoimintaa häiritseviä ominaisuuksia.

                     (10)

                     Komissio pyysi hakijaa esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevista kertomuksista. Hakija toimitti huomautuksensa, ja ne on tutkittu huolellisesti.

                     (11)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden tehoainetta syatsofamidi sisältävän kasvinsuojeluaineen yhden tai useamman edustavan käyttötarkoituksen osalta.

                     (12)

                     Syatsofamidin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten syatsofamidia sisältäviä kasvinsuojeluaineita voidaan hyväksyä. Näin ollen ei ole aiheellista säilyttää rajoitusta, jonka mukaan käyttötarkoituksena voi olla ainoastaan käyttö sienitautien torjunta-aineena.

                     (13)

                     Sen vuoksi on aiheellista uusia syatsofamidin hyväksyntä.

                     (14)

                     Asetuksen (EY) N:o 1107/2009 14 artiklan 1 kohdan, luettuna yhdessä sen 6 artiklan kanssa, mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen asettaa tiettyjä edellytyksiä. Erityisesti on aiheellista edellyttää lisää vahvistavia tietoja.

                     (15)

                     Jotta voidaan vahvistaa päätelmää siitä, että syatsofamidilla ei ole hormonitoimintaa häiritseviä ominaisuuksia, hakijan olisi asetuksen (EY) N:o 1107/2009 liitteessä II olevan 2.2 kohdan b alakohdan mukaisesti toimitettava päivitetty arvio asetuksen (EY) N:o 1107/2009, sellaisena kuin se on muutettuna asetuksella (EU) 2018/605, liitteessä II olevassa 3.6.5 ja 3.8.2 kohdassa vahvistetuista kriteereistä noudattaen hormonaalisten haitta-aineiden tunnistamista koskevia ohjeita (9).

                     (16)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (17)

                     Syatsofamidin hyväksynnän voimassaoloaikaa pidennettiin 31 päivään heinäkuuta 2021 komission täytäntöönpanoasetuksella (EU) 2020/869 (10), jotta uusimismenettely saataisiin päätökseen ennen kuin kyseisen tehoaineen hyväksynnän voimassaolo päättyy. Koska tämän asetuksen voimaantulopäivä olisi lähellä syatsofamidin hyväksynnän voimassaolon päättymispäivää, tätä asetusta olisi sovellettava sitä päivää seuraavasta päivästä, jona syatsofamidin hyväksynnän voimassaolo päättyy.

                     (18)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan liitteessä I esitetyn tehoaineen syatsofamidi hyväksyntä kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä elokuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä toukokuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission direktiivi 2003/23/EY, annettu 25 päivänä maaliskuuta 2003, neuvoston direktiivin 91/414/ETY muuttamisesta imatsamoksin, oksasulfuronin, etoksisulfuronin, foramsulfuronin, oksadiargyylin ja syatsofamidin sisällyttämiseksi siihen tehoaineina (EUVL L 81, 28.3.2003, s. 39).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2016;14(6):4503 [24 pp.]. Saatavilla verkossa osoitteessa www.efsa.europa.eu.

            (7)  Updated peer review of the pesticide risk assessment of the active substance cyazofamid; EFSA Journal 2020;18(9):6232.

            (8)  Komission asetus (EU) 2018/605, annettu 19 päivänä huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

            (9)  ECHA (European Chemicals Agency) and EFSA (European Food Safety Authority) with the technical support of the Joint Research Centre (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A and Van der Linden S, 2018. Guidance for the identiﬁcation of endocrine disruptors in the context of Regulations (EU) No 528/2012 and (EC) No 1107/2009. EFSA Journal 2018;16(6):5311, 135 pp.

            (10)  Komission täytäntöönpanoasetus (EU) 2020/869, annettu 24 päivänä kesäkuuta 2020, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S-metolaklori hyväksynnän voimassaoloajan pidentämisestä (EUVL L 201, 25.6.2020, s. 7).

            LIITE I

                           Nimi, tunnistenumero

                           IUPAC-nimi

                        Puhtaus  (1)

                           Hyväksymispäivä

                           Hyväksynnän päättymispäivä

                           Erityiset säännökset

                        Syatsofamidi
                        CAS-numero: 120116-88-3
                        CIPAC-numero: 653

                        4-kloori-2-syaani-N,N-dimetyyli-5-p-tolyyli-imidatsoli-1-sulfonamidi

                        ≥ 935 g/kg

                        1.8.2021

                        31.7.2036

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon syatsofamidiin liittyvän uusimista koskevan kertomuksen päätelmät ja erityisesti sen lisäykset I ja II.
                        Tässä yleisarviossa jäsenvaltioiden on otettava huomioon erityisesti

                                    a)

                                    kaupallisesti valmistetun teknisen materiaalin spesifikaatio,

                                    b)

                                    käsittelyn vaikutukset kuluttajiin kohdistuvan riskin arvioinnissa

                                    c)

                                    muiden kuin kohdelajina olevien niveljalkaisten sekä lierojen suojelu.

                              Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot seuraavista:

                                    1.

                                    vedenkäsittelyprosessien vaikutus pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi.

                                    2.

                                    asetuksen (EY) N:o 1107/2009, sellaisena kuin se on muutettuna komission asetuksella (EU) 2018/605, liitteessä II olevat 3.6.5 ja 3.8.2 kohta.

                              Hakijan on toimitettava 1 kohdassa tarkoitetut pyydetyt tiedot kahden vuoden kuluessa päivästä, jona komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.
                        Edellä olevan 2 kohdan osalta hakijan on toimitettava päivitetty arvio jo toimitetuista tiedoista ja tarvittaessa lisätietoja sen vahvistamiseksi, ettei hormonitoimintaan kohdistu vaikutuksia, 16 päivään kesäkuuta 2023 mennessä.

               (1)  Lisätietoja tehoaineen tunnistuksesta ja spesifikaatiosta annetaan siihen liittyvässä uusimista koskevassa kertomuksessa.

            LIITE II
            Muutetaan komission täytäntöönpanoasetuksen (EU) N:o 540/2011 liite seuraavasti:

                        1)

                        poistetaan A osassa oleva syatsofamidia koskeva 46 kohta;

                        2)

                        lisätään B osaan kohta seuraavasti:

                                       Nro

                                       Nimi, tunnistenumero

                                       IUPAC-nimi

                                    Puhtaus  (1)

                                       Hyväksymispäivä

                                       Hyväksynnän päättymispäivä

                                       Erityiset säännökset

                                    ”146

                                    Syatsofamidi
                                    CAS-numero: 120116-88-3
                                    CIPAC-numero: 653

                                    4-kloori-2-syaani-N,N-dimetyyli-5-p-tolyyli-imidatsoli-1-sulfonamidi

                                    ≥ 935 g/kg

                                    1.8.2021

                                    31.7.2036

                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon syatsofamidiin liittyvän uusimista koskevan kertomuksen päätelmät ja erityisesti sen lisäykset I ja II.
                                    Tässä yleisarviossa jäsenvaltioiden on otettava huomioon erityisesti

                                                a)

                                                kaupallisesti valmistetun teknisen materiaalin spesifikaatio,

                                                b)

                                                käsittelyn vaikutukset kuluttajiin kohdistuvan riskin arvioinnissa

                                                c)

                                                muiden kuin kohdelajina olevien niveljalkaisten sekä lierojen suojelu.

                                          Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot seuraavista:

                                                1.

                                                vedenkäsittelyprosessien vaikutus pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi.

                                                2.

                                                asetuksen (EY) N:o 1107/2009, sellaisena kuin se on muutettuna komission asetuksella (EU) 2018/605, liitteessä II olevat 3.6.5 ja 3.8.2 kohta.

                                          Hakijan on toimitettava 1 kohdassa tarkoitetut pyydetyt tiedot kahden vuoden kuluessa päivästä, jona komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.
                                    Edellä olevan 2 kohdan osalta hakijan on toimitettava päivitetty arvio jo toimitetuista tiedoista ja tarvittaessa lisätietoja sen vahvistamiseksi, ettei hormonitoimintaan kohdistu vaikutuksia, 16 päivään kesäkuuta 2023 mennessä.”

               (1)  Lisätietoja tehoaineen tunnistuksesta ja spesifikaatiosta annetaan siihen liittyvässä uusimista koskevassa kertomuksessa.


title: Neuvoston täytäntöönpanoasetus (EU) 2021/848, annettu 27 päivänä toukokuuta 2021, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

text:
                  28.5.2021

                  FI

                  Euroopan unionin virallinen lehti

                  L 188/18

         NEUVOSTON TÄYTÄNTÖÖNPANOASETUS (EU) 2021/848,
         annettu 27 päivänä toukokuuta 2021,
         Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1)ja erityisesti sen 32 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä tammikuuta 2012 asetuksen (EU) N:o 36/2012.

                     (2)

                     Asetuksen (EU) N:o 36/2012 toimenpiteiden uudelleentarkastelun perusteella asetuksen (EU) N:o 36/2012 liitteessä II olevan luonnollisten henkilöiden, oikeushenkilöiden, yhteisöjen tai elimien luettelon merkintöjä olisi päivitettävä 25 luonnollisen henkilön ja kolmen yhteisön osalta.

                     (3)

                     Asetuksen (EU) N:o 36/2012 liitteessä II olevasta luonnollisten henkilöiden, oikeushenkilöiden, yhteisöjen tai elimien luettelosta olisi poistettava viittä kuollutta henkilöä koskevat merkinnät.

                     (4)

                     Asetuksen (EU) N:o 36/2012 liite II olisi sen vuoksi muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 36/2012 liite II tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä toukokuuta 2021.

                  Neuvoston puolesta

                  Puheenjohtaja

               P. SIZA VIEIRA

            (1)  EUVL L 16, 19.1.2012, s. 1.

            LIITE
            Muutetaan asetuksen (EU) N:o 36/2012 liite II seuraavasti:

                        1)

                        Poistetaan A jaksossa (Henkilöt) olevat seuraavat kohdat:

                                    115.

                                    Kenraali Ali Habib MAHMOUD;

                                    153.

                                    Waleed AL MO’ALLEM;

                                    180.

                                    Ahmad AL-QADRI;

                                    274.

                                    Nader QALEI;

                                    281.

                                    Mohammad Maen Zein Jazba AL-ABIDIN;

                        2)

                        Korvataan A jaksossa (Henkilöt) olevat vastaavat kohdat seuraavasti:

                                    Nimi

                                    Tunnistetiedot

                                    Perusteet

                                    Luetteloon merkitsemisen päivämäärä

                                    ”14.

                                    Prikaatikenraali Muhammad BILAL
                                    (alias everstiluutnantti Muhammad Bilal)

                                    Sukupuoli: mies

                                    Syyrian ilmavoimien tiedustelupalvelun ylempänä upseerina tukee Syyrian hallintoa ja on vastuussa siviiliväestöön kohdistetuista väkivaltaisista tukahduttamistoimista. Lähellä luetteloon merkittyä SSRC:tä (Scientific Studies Research Centre).

                                    21.10.2014

                                    22.

                                    Ihab MAKHLOUF
                                    (alias Ehab, Iehab)
                                    (ايهاب مخلوف)

                                    Syntymäaika: 21.1.1973;
                                    Syntymäpaikka: Damaskos, Syyria;
                                    Passi nro: N002848852;
                                    Sukupuoli: mies

                                    Syyriassa toimiva merkittävä liikemies. Liiketaloudellisia intressejä useissa syyrialaisissa yhtiöissä ja yhteisöissä, mukaan lukien Ramak Construction Co ja Syrian International Private University for Science and Technology (SIUST).
                                    Hän on Makhloufin perheen vaikutusvaltainen jäsen ja läheisesti yhteydessä Assadin perheeseen; presidentti Bashar al-Assadin serkku. Vuonna 2020 Ehab Makhlouf otti hoitaakseen Rami Makhloufin liiketoiminnan, ja Syyrian hallitus myönsi hänelle tullivapaiden markkinoiden ylläpitämistä ja hallinnointia koskevat sopimukset koko maassa.

                                    23.5.2011

                                    48.

                                    Samir HASSAN
                                    (سمير حسن)

                                    Sukupuoli: mies

                                    Merkittävä Syyriassa toimiva liikemies, jolla on intressejä ja/tai toimintaa useilla Syyrian talouden aloilla. Hänellä on intressejä ja/tai huomattavaa vaikutusvaltaa kahdessa kiinteistö-, matkailu-, liikenne- ja finanssialan monialayhtymässä nimeltään Amir Group ja Cham Holding. Syyrian ja Venäjän yritysneuvoston puheenjohtaja.
                                    Samir Hassan tukee Syyrian hallinnon sotatoimia käteislahjoituksilla.
                                    Samir Hassan on lähellä hallinnosta hyötyviä tai sitä tukevia henkilöitä. Hän on lähellä erityisesti neuvoston luetteloon merkitsemiä ja Syyrian hallinnosta hyötyviä Rami Makhloufia ja Issam Anboubaa.

                                    27.9.2014

                                    61.

                                    George CHAOUI
                                    (جورج شاوي)

                                    Sukupuoli: mies

                                    Syyrian elektronisen armeijan (maavoimien tiedustelupalvelun) jäsen. Osallistunut väkivaltaisiin tukahduttamistoimiin ja väkivallan lietsontaan siviiliväestöä vastaan eri puolilla Syyriaa.

                                    14.11.2011

                                    78.

                                    Ali BARAKAT
                                    (alias Barakat Ali Barakat)
                                    ( علي بركات; بركات علي بركات)

                                    Sukupuoli: mies

                                    Sotilas, joka on osallistunut väkivaltaisuuksiin Homsissa. Palvelee nykyisin tasavaltalaiskaartin 30. liikkuvassa jalkaväkidivisioonassa.

                                    1.12.2011

                                    96.

                                    Prikaatikenraali Jamal YUNES
                                    (alias Younes)
                                    (جمال يونس)

                                    Asema: 555. rykmentin komentaja;
                                    Sukupuoli: mies

                                    Määräsi joukot ampumaan mielenosoittajia kohti Mo’adamiyehissa.
                                    Sotilasturvallisuuskomitean johtaja Hamassa vuonna 2018.

                                    23.1.2012

                                    114.

                                    Emad Abdul-Ghani SABOUNI
                                    (alias Imad Abdul Ghani Al Sabuni)
                                    (عماد عبدالغني صابوني)

                                    Syntymäaika: 1964;
                                    Syntymäpaikka: Damaskos, Syyria;
                                    Sukupuoli: mies

                                    Entinen televiestintä- ja teknologiaministeri, joka on ollut virassa ainakin huhtikuuhun 2014. Entisenä hallituksen ministerinä osaltaan vastuussa Syyrian hallinnon siviiliväestöön kohdistamista väkivaltaisista tukahduttamistoimista. Nimitetty heinäkuussa 2016 suunnittelun ja kansainvälisen yhteistyön viraston päälliköksi. Kyseessä on pääministerin alaisuudessa toimiva valtion virasto, joka laatii erityisesti viisivuotissuunnitelmat hallituksen talous- ja kehityspolitiikan laajoista suuntaviivoista.

                                    27.2.2012

                                    117.

                                    Adnan Hassan MAHMOUD
                                    (عدنان حسن محمود)

                                    Syntymäaika: 1966;
                                    Syntymäpaikka: Tartus, Syyria;
                                    Sukupuoli: mies

                                    Syyrian entinen Iranin-suurlähettiläs, vuoteen 2020 saakka. Entinen viestintäministeri, vallassa vuoden 2011 toukokuun jälkeen. Entisenä hallituksen ministerinä osaltaan vastuussa Syyrian hallinnon siviiliväestöön kohdistamista väkivaltaisista tukahduttamistoimista.

                                    23.9.2011

                                    132.

                                    Prikaatikenraali Abdul-Salam Fajr MAHMOUD
                                    (عبدالسلام فجر محمود)

                                    Syntymäaika: 1959
                                    Sukupuoli: mies

                                    Eteläisen alueen turvallisuuskomitean päällikkö joulukuusta 2020. Syyrian ilmavoimien tiedustelupalvelun Bab Tuman osaston (Damaskos) entinen päällikkö. Ilmavoimien tiedustelupalvelun entinen päällikkö Mezzen lentoasemalla. Vastuussa pidätettyjen opposition edustajien kidutuksesta. Kansainvälinen pidätysmääräys osallisuudesta kidutuksiin, osallisuudesta rikoksiin ihmisyyttä vastaan ja osallisuudesta sotarikoksiin.

                                    24.7.2012

                                    134.

                                    Eversti Qusay Ibrahim MIHOUB
                                    (قصي إبراهيم ميهوب )

                                    Syntymäaika: 1961;
                                    Syntymäpaikka: Derghamo, Jableh, Latakia, Syyria;
                                    Sukupuoli: mies

                                    Korkea-arvoinen upseeri Syyrian ilmavoimien tiedustelupalvelussa. Ilmavoimien tiedustelupalvelun Daraan osaston entinen päällikkö (lähetetty Damaskoksesta Daraahan mielenosoitusten alettua Daraan kaupungissa). Vastuussa pidätettyjen opposition edustajien kidutuksesta ja rauhanomaisiin mielenosoittajiin kohdistetuista väkivaltaisista tukahduttamistoimista eteläisellä alueella.

                                    24.7.2012

                                    137.

                                    Prikaatikenraali Ibrahim MA’ALA
                                    (alias Maala, Maale, Ma’la)
                                    ( معلى;معلا (ابراهيم

                                    Sukupuoli: mies

                                    Yleisen tiedustelun pääosaston 285. osaston (Damaskos) päällikkö (tuli prikaatikenraali Hussam Fendin tilalle vuoden 2011 lopulla). Vastuussa pidätettyjen opposition edustajien kidutuksesta.

                                    24.7.2012

                                    139.

                                    Kenraalimajuri Hussam LUQA
                                    (alias Husam, Housam, Houssam; Louqa, Louca, Louka, Luka)
                                    (حسام لوقا)

                                    Syntymäaika: 1964;
                                    Syntymäpaikka: Damaskos, Syyria;
                                    Sukupuoli: mies

                                    Eteläiseen alueen turvallisuuskomitean entinen päällikkö, 2018–2020. Yleisen turvallisuuden pääosaston entinen päällikkö. Kenraalimajuri. Poliittisen turvallisuuden pääosaston Homsin osaston päällikkö huhtikuun 2012 ja 2. joulukuuta 2018 välisenä aikana (prikaatikenraali Nasr al-Alin seuraaja). Poliittisen turvallisuuden pääosaston päällikkö 3. joulukuuta 2018 alkaen. Vastuussa pidätettyjen opposition edustajien kidutuksesta.

                                    24.7.2012

                                    140.

                                    Prikaatikenraali Taha TAHA
                                    (طه طه)

                                    Sukupuoli: mies

                                    Poliittisen turvallisuuden osaston päällikön apulaisavustaja. Poliittisen turvallisuuden pääosaston Latakian osaston entinen paikallisvastaava. Vastuussa pidätettyjen opposition edustajien kidutuksesta.

                                    24.7.2012

                                    144.

                                    Kenraalimajuri Ahmed AL-JARROUCHEH (alias Ahmad; al-Jarousha, al-Jarousheh, al-Jaroucha, al-Jarouchah, al-Jaroucheh)
                                    (احمد الجروشة)

                                    Syntymäaika: 1957;
                                    Sukupuoli: mies

                                    Yleisen tiedustelun pääosaston ulkoasiainosaston (279. osasto) entinen päällikkö. Tässä ominaisuudessa vastuussa yleisen tiedustelun pääosaston järjestelyistä Syyrian suurlähetystöissä.

                                    24.7.2012

                                    146.

                                    Kenraali Ghassan Jaoudat ISMAIL
                                    (alias Ismael)
                                    (غسان جودت اسماعيل)

                                    Syntymäaika: 1960;
                                    Syntymäpaikka: Junaynat Ruslan, Darkoush, Tartusin alue, Syyria;
                                    Sukupuoli: mies

                                    Syyrian ilmavoimien tiedustelupalvelun päällikkö vuodesta 2019. Ilmavoimien tiedustelupalvelun entinen apulaispäällikkö ja aiemmin vastuussa ilmavoimien tiedustelupalvelun komennusosastosta, joka johtaa yhteistyössä erikoisoperaatioiden osaston kanssa ilmavoimien tiedustelupalvelun eliittijoukkoja, joilla on tärkeä rooli Syyrian hallinnon toteuttamissa tukahduttamistoimissa. Tässä ominaisuudessa Ghassan Jaoudat Ismail kuuluu tärkeimpiin sotilasjohtajiin, jotka toteuttavat suoraan opposition edustajiin kohdistuvia Syyrian hallinnon väkivaltaisia tukahduttamistoimia sekä siviilien katoamisiin liittyviä toimia.

                                    24.7.2012

                                    147.

                                    Kenraalimajuri Amer AL-ACHI
                                    (alias Amer Ibrahim al-Achi; Amis al Ashi; Ammar Aachi; Amer Ashi)
                                    (عامر ابراهيم العشي)

                                    Sukupuoli: mies

                                    Entinen Sweidan hallintoalueen kuvernööri, jonka presidentti Bashar al-Assad nimitti tähän tehtävään heinäkuussa 2016. Syyrian ilmavoimien tiedustelupalvelun tiedusteluosaston entinen päällikkö (2012–2016). Ilmavoimien tiedustelupalvelun jäsenenä Amer al-Achi on osallistunut Syyrian opposition tukahduttamiseen.

                                    24.7.2012

                                    156.

                                    Hala Mohammad
                                    (alias Mohamed, Muhammad, Mohammed) AL NASSER
                                    (هاله محمد الناصر)

                                    Syntymäaika: 1964;
                                    Syntymäpaikka: Raqqa, Syyria;
                                    Sukupuoli: nainen

                                    Entinen matkailuministeri. Entisenä hallituksen ministerinä osaltaan vastuussa Syyrian hallinnon siviiliväestöön kohdistamista väkivaltaisista tukahduttamistoimista.

                                    16.10.2012

                                    172.

                                    Ali HADAR (alias HAIDAR)

                                    Syntymäaika: 1962;
                                    Sukupuoli: mies

                                    Kansallisten sovintoasioiden viraston (National Reconciliation Agency) päällikkö ja entinen kansallisista sovintoasioista vastaava kansliaministeri. Syyrian kansallisen sosialistipuolueen Intifada-siiven puheenjohtaja. Entisenä hallituksen ministerinä osaltaan vastuussa Syyrian hallinnon siviiliväestöön kohdistamista väkivaltaisista tukahduttamistoimista.

                                    16.10.2012

                                    204.

                                    Emad HAMSHO
                                    (alias Imad Hmisho; Hamchu; Hamcho; Hamisho; Hmeisho; Hemasho, حميشو)
                                    (حمشو عماد)

                                    Osoite: Hamsho Building 31 Baghdad Street, Damascus, Syria;
                                    Sukupuoli: mies

                                    Kuuluu Hamsho Tradingin ylempään johtoon. Ottaen huomioon hänen johtava asemansa neuvoston Hamsho Internationalin tytäryhtiössä Hamsho Tradingissä, joka on neuvoston luetteloon merkitsemä yhteisö, hän tukee Syyrian hallintoa. Hän on myös lähellä Hamsho Internationalia, joka on luetteloon merkitty yhteisö. Hän on myös Syyrian rauta- ja teräsalan neuvoston varapuheenjohtaja yhdessä luetteloon merkittyjen hallinnon liikemiesten, kuten Ayman Jaberin, kanssa. Hän on myös presidentti Bashar al-Assadin liittolainen.

                                    7.3.2015

                                    241.

                                    Salam Mohammad AL-SAFFAF

                                    Syntymäaika: 1979;
                                    Sukupuoli: nainen

                                    Hallinnon kehittämisen ministeri. Nimitetty maaliskuussa 2017.

                                    30.5.2017

                                    265.

                                    Mohamad Amer MARDINI
                                    (alias Mohammad Amer Mardini, Mohamed Amer MARDINI, Mohamad Amer AL-MARDINI, Mohamed Amer AL-MARDINI, Mohammad Amer AL-MARDINI)

                                    Syntymäaika: 1959;
                                    Syntymäpaikka: Damaskos, Syyria;
                                    Sukupuoli: mies

                                    Entinen korkeakoulutusministeri, vallassa toukokuun 2011 jälkeen (nimitetty 27. elokuuta 2014). Entisenä hallituksen ministerinä osaltaan vastuussa Syyrian hallinnon siviiliväestöön kohdistamista väkivaltaisista tukahduttamistoimista.

                                    21.10.2014

                                    268.

                                    Ghassan Ahmed GHANNAM
                                    (alias kenraalimajuri Ghassan Ghannan, prikaatikenraali Ghassan Ahmad Ghanem)

                                    Sotilasarvo: kenraalimajuri
                                    Asema: 155. ohjusprikaatin komentaja
                                    Sukupuoli: mies

                                    Syyrian asevoimien jäsen, jonka sotilasarvo on eversti tai vastaava tai sitä ylempi ja joka on ollut palveluksessa toukokuun 2011 jälkeen; Kenraalimajuri ja 155. ohjusprikaatin komentaja. Lähellä Maher al-Assadia asemassaan 155. ohjusprikaatissa. Tukee 155. ohjusprikaatin komentajana Syyrian hallintoa ja on vastuussa siviiliväestöön kohdistetuista väkivaltaisista tukahduttamistoimista. Vastuussa Scud-ohjusten ampumisesta eri siviilikohteisiin tammi–maaliskuussa 2013.

                                    21.10.2014

                                    285.

                                    Samer FOZ
                                    (alias Samir Foz /Fawz; Samer Zuhair Foz; Samer Foz bin Zuhair)
                                    (سامر فوز)

                                    Syntymäaika: 20. toukokuuta 1973;
                                    Syntymäpaikka: Homs, Syyria / Latakia, Syyria;
                                    Kansalaisuudet: syyrialainen ja turkkilainen;
                                    Turkin passin numero: U 09471711 (myöntämispaikka: Turkki, voimassaolon päättymispäivä: 21.7.2024);
                                    Syyrian kansallinen henkilönumero: 06010274705
                                    Osoite: Platinum Tower, office no. 2405, Jumeirah Lake Towers, Dubai, UAE
                                    Asema: Aman Group -yhtymän toimitusjohtaja;
                                    Sukupuoli: mies

                                    Merkittävä Syyriassa toimiva liikemies, jolla on intressejä ja toimintaa useilla Syyrian talouden aloilla, myös hallinnon tukemassa yhteisyrityksessä, joka osallistuu ylellisen asuin- ja liikerakennuksia käsittävän Marota Cityn rakentamiseen. Samer Foz antaa Syyrian hallinnolle rahoitusta ja muuta tukea, muun muassa rahoittaa Syyrian Military Security Shield Forces -joukkoja ja toimii välittäjänä viljakaupoissa. Lisäksi hän saa taloudellista hyötyä vehnäkaupan ja jälleenrakennusprojektien yhteydessä hänelle tarjoutuvista kaupallisista mahdollisuuksista, jotka ovat seurausta hänen yhteyksistään hallintoon.

                                    21.1.2019

                                    Muita tietoja:
                                    Aman Group -yhtymän johtokunnan puheenjohtaja. Tytäryhtiöt: Foz for Trading, Al-Mohaimen for Transportation & Contracting. Aman Group -yhtymä on yksityisen sektorin kumppani Damascus Cham Holding -yhtiön kanssa muodostetussa Joint Venture Aman Damascus JSC -yhteisyrityksessä, jonka yksittäinen osakkeenomistaja Foz on. Emmar Industries -yhtiö on Aman Group -yhtymän ja Hamisho Group -yhtymän yhteisyritys, jossa Fozilla on enemmistöosakkuus ja jonka puheenjohtaja hän on.

                                    291.

                                    Amer FOZ
                                    (alias Amer Zuhair Fawz)
                                    (عامر فوز)

                                    Syntymäaika: 11.3.1976;
                                    Kansalaisuus: syyrialainen; Saint Kitts ja Nevis
                                    Kansallinen numero: 06010274747;
                                    Passin nro: 002-14-L169340
                                    Arabiemiirikuntien oleskelukortti: 784-1976-7135283-5

                                    Merkittävä liikemies, jolla on omaan liiketoimintaansa ja perheensä liiketoimintaan liittyviä intressejä ja toimintaa useilla Syyrian talouden aloilla. Hän hyötyy taloudellisesti kaupallisista mahdollisuuksista ja tukee Syyrian hallintoa. Vuosina 2012–2019 hän oli ASM International Trading LLC -yhtiön toimitusjohtaja.
                                    Hän on myös lähellä veljeään Samer Fozia, jonka neuvosto on merkinnyt luetteloon tammikuusta 2019 alkaen Syyriassa toimivana johtavana liikemiehenä ja hallinnon tukijana tai siitä hyötyjänä. Hän toteuttaa yhdessä veljensä kanssa useita kaupallisia hankkeita, erityisesti Adra al-Ummaliyyan alueella (Damaskosin esikaupunkialue). Näihin hankkeisiin kuuluu kaapeleita ja niiden lisätarvikkeita valmistava tehdas sekä aurinkovoimaa käyttävä sähköntuotantohanke. He osallistuvat myös erilaisiin Assadin hallinnon puolesta toteutettuihin toimiin ISILin (Da’esh) kanssa, myös toimittamalla aseita ja ammuksia vehnää ja öljyä vastaan.

                                    17.2.2020

                                    Asema: District 6-yrityksen perustaja; Easy life -yrityksen perustajaosakas;
                                    Sukulaisia/liikekumppaneita tai yhtiökumppaneita/yhteyksiä: Samer Foz; Varapuheenjohtaja yrityksissä Asas Steel Company; Aman Holding;
                                    Sukupuoli: mies

                                    295.

                                    Adel Anwar AL-OLABI
                                    (alias Adel Anouar el-Oulabi, Adil Anwar al-Olabi)
                                    (عادل أنور العلبي)

                                    Syntymäaika: 1976;
                                    Kansalaisuus: syyrialainen;
                                    Asema: Damascus Cham Holding -yhtiön (DCHC) puheenjohtaja; Damaskoksen kuvernööri;
                                    Sukupuoli: mies

                                    Merkittävä liikemies, joka hyötyy Syyrian hallinnosta ja tukee sitä. Damascus Cham Holding -yhtiön (DCHC) puheenjohtaja; DCHC vastaa Damaskoksen hallintoalueen investointitoiminnasta, varojen hoidosta ja Marota City -hankkeen toteutuksesta.
                                    Adel Anwar al-Olabi on myös Damaskoksen kuvernööri, jonka presidentti Bashar al-Assad nimitti marraskuussa 2018. Damaskoksen kuvernöörinä ja DCHC:n puheenjohtajana hän on vastuussa toimista, joilla on pantu täytäntöön hallinnon määräämää pakkolunastettujen maa-alueiden kehittämistä Damaskoksessa (mukaan lukien asetus nro 66 ja laki nro 10) erityisesti Marota City -hankkeen avulla.

                                    17.2.2020”

                        3)

                        korvataan B jaksossa (Yhteisöt) olevat vastaavat kohdat seuraavasti:

                                    Nimi

                                    Tunnistetiedot

                                    Perusteet

                                    Luetteloon merkitsemisen päivämäärä

                                    ”1.

                                    Bena Properties

                                    Cham Holding Building, Daraa Highway, Ashrafiyat Sahnaya Rif Dimashq, Syria, P.O.Box 9525

                                    Rami Makhloufin määräysvallassa. Syyrian suurin kiinteistöyhtiö, vastaa Cham Holding -yhtiön kiinteistö- ja investointitoiminnasta; rahoituslähde, jolta Syyrian hallinto on saanut tukea.

                                    23.6.2011

                                    77.

                                    Al Qatarji Company
                                    (alias Qatarji International Group; Al-Sham and Al-Darwish Company; Qatirji/Khatirji/Katarji/Katerji Group)
                                    (مجموعة/شركة قاطرجي)

                                    Yhteisötyyppi: yksityinen yritys;
                                    Liiketoiminta-ala: tuonti/vienti; rekkakuljetukset; öljyn ja perushyödykkeiden toimittaminen;
                                    Johtajan nimi / Johtoporras: Hussam al-Qatirji, toimitusjohtaja (neuvosto merkinnyt luetteloon);

                                    Merkittävä yhtiö, jolla on toimintaa monilla Syyrian talouden aloilla. Helpottamalla polttoaineen, aseiden ja ampumatarvikkeiden kauppaa hallinnon ja eri toimijoiden, kuten ISILin (Daesh), välillä elintarvikkeiden tuonnin ja viennin varjolla, tukemalla hallinnon rinnalla taistelevia puolisotilaallisia joukkoja ja hyödyntämällä yhteyksiään hallintoon kaupallisen toimintansa laajentamiseksi Al Qatarji -yhtiö – jonka johtokunnan johdossa on luetteloon merkitty Syyrian kansankokouksen jäsen Hussam al- Qatirji – tukee Syyrian hallintoa ja hyötyy siitä.

                                    17.2.2020

                                    Tosiasiallinen omistaja ja edunsaaja: Hussam al-Qatirji (neuvosto merkinnyt luetteloon);
                                    Virallinen osoite: Mazzah, Damaskos, Syyria;
                                    Sukulaisia/liike-kumppaneita tai yhtiökumppaneita/ yhteyksiä: Arvada/Arfada Petroleum Company JSC

                                    78.

                                    Damascus Cham Holding Company
                                    (alias Damascus Cham Private Joint Stock Company)
                                    (القابضة الشام دمشق)

                                    Yhteisötyyppi: julkisessa omistuksessa oleva yksityisoikeudellinen yhtiö;
                                    Liiketoiminta-ala: kiinteistökehitys-toiminta;
                                    Johtajan nimi / Johtoporras: Adel Anwar al-Olabi, hallituksen puheenjohtaja ja Damaskoksen kuvernööri (neuvosto merkinnyt luetteloon);
                                    Tosiasiallinen omistaja ja edunsaaja: Damaskoksen hallintoalue;

                                    Hallinto perusti Damascus Cham Holding -yhtiön vastaamaan Damaskoksen hallintoalueen investointitoiminnasta, sen varojen hoidosta ja Marota City -hankkeen toteutuksesta. Marota City on luksuskiinteistöhanke, joka perustuu erityisesti asetuksen nro 66 ja lain nro 10 nojalla pakkolunastettuun maahan.
                                    Hallinnoimalla Marota Cityn toteuttamista Damascus Cham Holding (jonka puheenjohtaja on Damaskoksen kuvernööri) tukee Syyrian hallintoa ja hyötyy siitä sekä hyödyttää liikemiehiä, joilla on tiiviit yhteydet hallintoon ja jotka ovat tehneet tuottoisia sopimuksia tämän yhteisön kanssa julkisen ja yksityisen sektorin kumppanuuksien kautta.

                                    17.2.2020”

                                    Sukulaisia/liike-kumppaneita tai yhtiökumppaneita/yhteyksiä: Rami Makhlouf (neuvosto merkinnyt luetteloon); Samer Foz (neuvosto merkinnyt luetteloon); Mazen Tarazi (neuvosto merkinnyt luetteloon); Talas Group, jonka omistaa liikemies Anas Talas (neuvosto merkinnyt luetteloon);
                                    Khaled al Zubaidi (neuvosto merkinnyt luetteloon); Nader Qalei (neuvosto merkinnyt luetteloon)